SKRIFTLIG FORESPOERGSEL E-0544/96 af Gianni Tamino (V) til Kommissionen (11. marts 1996)

Om: Italiens manglende overholdelse af Euratom-traktaten i forbindelse med Maddalena-oegruppens militaerbase og naturpark

I Maddalena-oegruppen (Sardinien) er der placeret en amerikansk militaerbase med atomdrevne ubaade.

I aarevis har den lokale befolkning protesteret mod mangelen paa passende evakueringsplaner i tilfaelde af uheld, den manglende kontrol med basens indvirkninger paa miljoeet og den forbindelse, der maatte vaere med det hoeje antal doedsfald paa grund af kraeftknuder og boern foedt med deformiteter i omraadet.

Endvidere er Maddalena-oegruppen, inklusive det sted, hvor basen er placeret, blevet gjort til en naturpark, og den italienske minister Mozzo har udtalt, at den hemmelige aftale mellem Italien og USA om overgivelsen af omraadet til basen er forfatningsstridig, idet den derved unddrager et stykke territorium tilhoerende et EU-land fra den kontrol, der er fastlagt i Euratom-traktaten.

1. Mener Kommissionen, at en base for atom-ubaade kan forenes med oprettelse af en naturpark, der bl.a. er oprettet paa grundlag af faellesskabsprogrammet INTERREG?

2. Anser Kommissionen det for acceptabelt, at en bid italiensk territorium og dermed EU-territorium unddrages Euratom-traktatens kontrol, isaer i betragtning af, at atom-ubaadene fra basen laegger til i naerheden af ammunitionsdepotet paa San Stefano-molen, hvilket er i modstrid med IAEA-bestemmelserne?

Svar afgivet paa Kommissionens vegne af Christos Papoutsis (2. maj 1996)

1. Den internationale marine naturpark Bouches de Bonifacio-Levezzi-Maddalena er et projekt, som regionerne Korsika og Sardinien i faellesskab har forelagt med henblik paa gennemfoerelse inden for rammerne af programmet INTERREG I og II, der vedroerer Sydkorsika og Sassari-provinsen. Ifoelge Kommissionens oplysninger daekker den marine naturpark ikke militaerbaseomraaderne, som ligger fjernt fra parken.

2. Kommissionen er ikke bekendt med de betingelser, hvorunder det italienske omraade i Maddalena-oegruppen, som nu tjener som amerikansk u-baadsbase, blev overdraget. Men ifoelge Euratom-traktaten og i den udstraekning, omraadet forbliver under italiensk overherredoemme, gaelder artikel 30-39 om »sundhedsbeskyttelse« i Euratom-traktatens kapitel III, og det samme goer den faellesskabsret, som er vedtaget paa grundlag af disse artikler, navnlig artikel 31, der henviser til indfoerelsen af grundlaeggende normer i Faellesskabet til beskyttelse af befolkningens og arbejdstagernes sundhed mod de farer, som er forbundet med ioniserende straaling.

Dette er med forbehold af artikel 84, stk. 3, i traktatens kapitel VII »sikkerhedskontrol«, hvor det til gennemfoerelse af kapitlets formaal bestemmes, at »kontrollen ikke kan udstraekkes til materialer, der er bestemt til forsvarsformaal, og som er under saerlig bearbejdelse til dette formaal, eller som efter denne bearbejdelse i overensstemmelse med en operativ plan er anbragt eller oplagret i et militaert anlaeg.«

Der er ifoelge Kommissionen ingen omraader i EU, der er udelukket fra den kontrol, der foreskrives i Euratom-traktaten, og der er ikke noget, der tyder paa, at Euratom-traktaten ikke finder anvendelse paa italiensk territorium.